દાહોદ જિલ્લામાં રાજય સરકાર દ્વારા પ્રાથમિક શિક્ષણની ગુણવત્તા સુધારણા માટેના બે દિવસીય આઠમા-ગુણોત્સવનો શુભારંભ થયો છે. આ ગુણોત્સવ કાર્યક્રમ અંતર્ગત પ્રથમ દિવસે જિલ્લા પોલિસ અધિક્ષક પ્રેમ વીર સિંહ દાહોદ તાલુકાના બાવકા ગામના મુળકા ફળિયા વર્ગ ખાતે ધો. ૧ થી ૮ ના બાળકો સાથે વર્ગ ખંડમાં જઇ ઓતપ્રોત થઇ બાળકોનું વાંચન, લેખન, ગણનનું મુલ્યાંકન કર્યું હતું. પ્રાર્થના દરમિયાન બાળકોને શિક્ષણ માટે પ્રોત્સાહિત કરતાં બાળકોને નિયમિત શાળામાં આવે તે માટે વાલીઓ બાળકો, શિક્ષકો અને ગામ આગેવાનોનો સમન્વય થાય તોજ રાજય સરકાર દ્રારા યોજાતા શાળા પ્રવેશોત્સવ, કન્યા કેળવણી રથ, ગુણોત્સવ જેવા કાર્યક્રમોનો મૂળભૂત ઉદ્દેશ સાર્થક થઇ શકશે. સાથે બાળકનું ઉજજવળ ભવિષ્ય બની શકશે એમ જણાવતાં શ્રી પ્રેમવીર સિંઘે વાલીઓ બાળકોને શિક્ષણની મહત્તા વૃક્ષારોપણની મહત્તા વિશે સરળભાષામાં સમજ આપી હતી